20 Ga go Mokriste yo a nago le teka-tekano yo a bego a ka diriša bohlatse bjo bo bjalo bja lerato le kamogelo tša Modimo e le lebaka la go iphahlelela bakeng sa boikgogomošo goba boikgantšho. Moapostola Paulo o ngwadile gore: “Xobane, xe ke bôna kxauxêlô ye e ntirexetšexo, ke botša lena bohle ke re: Xo se kê xwa ba le e a ithsemaxo a fetiša moo xo mo swanetšexo. Ithsemeng ka xo ya ka kêlêlô; mang le mang a yê ka mo Modimo a mo lekanyeditšexo tumêlô.” (Ba-Roma 12:3) Phetolelo e nngwe e bolela mo gore: “Ke botša yo mongwe le yo mongwe wa lena gore a se ke a itšeela godimo go feta kamoo a lego ka gona, eupša a ikale gabotse.” (A Translation in the Language of the People, ka Charles B. Williams) Ka gona ge re dutše re thabela ka botlalo borutho bja lerato la Tatago rena wa legodimong, anke re beng bao ba hlaphogetšwego monaganong gomme re gopole gore lerato la Modimo ga se leo le re swanelago.—Luka 17:10.